kardosdrur/scandi-wiki huggingface dataset:
Vilhelm af Hessen-Kassel

Vilhelm (tysk: Wilhelm) landgreve og prins af Hessen-Kassel-Rumpenheim (24. december 1787 på Schloss Biebrich i Wiesbaden – 5. september 1867 i København) var en tysk prins, titulær landgreve og dansk officer.

Forældre 
Vilhelm var den ældste søn af titulær landgreve Frederik af Hessen-Kassel-Rumpenheim (1747-1837) og prinsesse Karoline Polyxene af Nassau-Usingen (4. april 1762-17. august 1823).

Ægteskab 
Den 10. november 1810 blev han gift med prinsesse Louise Charlotte af Danmark (1789-1864) på Amalienborg Slot.

Liv og karriere 
Landgreve Vilhelm levede det meste af sit liv i Danmark, hvor han gjorde karriere i den danske hær. Han var guvernør over København fra 1834-1848. Han endte sin karriere som general À la suite. 

Han boede i mange år i Prins Wilhelms Palæ og efterfølgende i Brockdorffs palæ på Amalienborg.

Landgreve Vilhelm og hans hustru, landgrevinde Charlotte og deres børn, var i mange år en af Danmarks førende familier, især efter at landgrevinde Charlottes bror, Christian 8. blev konge i 1839.  

Landgreven var frimurer. Den 22. februar 1810 blev han optaget i logen Zorobabel og Frederik til det kronede Haab.

Børn 
 Karoline Frederike Marie Vilhelmine , født 1811 i København, død 1829 i København.
 Marie af Hessen-Kassel, født 1814 i København, død 1895, gift med Frederik August af Anhalt-Dessau.
 Louise af Hessen, født 1817, død 1898, gift med Christian 9. af Danmark.
 Frederik Vilhelm af Hessen-Kassel, født 1820, død 1884.
 Augusta af Hessen-Kassel, født i København 1823, død i København 1889, gift med den svensk-danske baron Carl Frederik Blixen-Fineke, der var dansk udenrigsminister i 1859-1860 og fungerende konseilspræsident i februar 1860.
 Sophie, født og død 1827 i København.

Referencer

Litteratur

Eksterne henvisninger 

Frimurere fra Danmark
Generaler fra Danmark
Landgrever af Hessen-Kassel
Personer i Dansk Biografisk Leksikon
Storkommandører af Dannebrog
Riddere af Johanniterordenen
Personer fra Wiesbaden
Danskere i 1800-tallet
Tyskere i 1800-tallet
Potaske

Potaske et handelsnavn for kaliumcarbonat. Det er et hvidt pulver og salt.

Etymologi og historisk produktion 
Ordet potaske er afledt af gammelnederlandsk potasche. Leddet pot- (af potte) skyldes, at stoffet tidligere blev fremstillet ved kogning af brændte plantedele (aske) i en potte.

Det kan også fremstilles ved glødning af vinsten og melasse, hvortil der ledes kuldioxid.

Kemi 
Kaliumcarbonat  har den kemiske formel K2CO3.

Kaliumcarbonat er kaliumsaltet af kulsyre (carbonsyre), og på grund af denne syres usædvanlige ioniseringsforhold har stoffet basevirkning i vandig opløsning med fri lufttilgang, herunder i jord. Af samme grund kan stoffet bruges som en kaliumgødning, hvor man ønsker basevirkning.

Kommerciel produktion 
Kaliumcarbonat fremstilles kommercielt ved reaktion mellem Kaliumhydroxid og kuldioxid:
 2 KOH + CO2 → K2CO3 + H2O

Bagning 
Potaske med e-nummer E-501 har samme evne som natron, hjortetakssalt og bagepulver. Under bagningen danner de kuldioxid, en luftart, der hæver dejen og gør bagværket let og porøst.
Det er ikke varmen, men sure stoffer i dejen, der uddriver kulsyren og får det til at hæve.

Produktet benyttes oftest som hævemiddel i dej til brunkager, hvor det giver en speciel sprød og skør konsistens. 
Den bruges også som pH-regulerende middel (neutraliserer syre) inden for bageri- og konfektureindustrien.

Kilder

Eksterne henvisninger 

Hævemidler
Kaliumforbindelser
Karbonater
Salte
Carl Hansen

Carl eller Karl Hansen er navnet på flere personer:

 Carl Hansen (politiker) (1850-1935) – dansk assurancebestyrer og politiker
 Carl Hansen (ingeniør) (1866-1941) – dansk ingeniør, professor i skibsbygning
 Carl Hansen (sagfører) (1868-1930) – dansk sagfører
 Carl Hansen (1870-1934) (1870-1934) – dansk kunstmaler (Carl Wilhelm Jørgen Hansen)
 Carl Hansen (borgmester) (1870-1940) – dansk redaktør, politiker og borgmester i Skive (Carl Christian Hansen)
 Carl Hansen (1873-1954) (1873-1954) – dansk kunstmaler (Carl Christian Ferdinand Hansen)
 Carl Hansen (jernstøber) (1883-1943) – dansk direktør og jernstøber
 Carl Hansen (direktør) (1888-1945) – dansk direktør
 Carl "Skomager" Hansen (1898-1978) – dansk landsholdspiller i fodbold

Desuden:
 C.A.H. Hansen (1811-1894) – dansk politiker (Carl August Holmer Hansen)
 Carl Adam Hansen (1847-1927) – dansk stiftsfysikus, dr.med.
 Carl H. Hansen (1868-1958) – dansk professor
 Carl J. Hansen (1882-1948) – dansk afdelingsarkitekt
 Carl Johannes Hansen (1890-1982) – dansk politimester
 Carl Johannes Hansen (1902-2004) – dansk cykelrytter
 Carl Martin-Hansen (1877-1941) – dansk billedhugger
 Carl Sundt-Hansen (1841-1907) – dansk-norsk kunstmaler (Carl Frederik Sundt-Hansen)
 Carl Vilhelm Hansen (1838-1877) – dansk kunstmaler
 Carl V. Hansen (1850-1921) – dansk telegrafbestyrer
 Carl Winther Hansen (1903-1965) – dansk kunstmaler
 Carl Z. Hansen (1913-1985) – dansk direktør, revisor
 Karl J. Hansen (1900-1955) – dansk direktør
 Carl N. Hansen – dansk forfatter

Se også 
 Carl Christian Hansen
Carl Aage Præst

Carl Aage Andersen Præst (26. februar 1922 i København – 19. november 2011 på Frederiksberg) var en dansk professionel fodboldspiller.

Han spillede 24 A-landskampe for Danmark og scorede 17 mål. Han var en del af Bronzeholdet fra OL-slutrunden i 1948 og blev den 17. november 2008 optaget i DBU's Fodboldens Hall of Fame.

Efter OL blev han professionel i Italien, først i Juventus F.C., senere i S.S. Lazio. Han er den udlænding i Juventus, der, med 232 kampe, har spillet flest kampe i Serie A nogensinde. Som en del af Juventus-angrebet vandt han to mesterskaber.

I november 2008 blev han af Dansk Boldspil-Union (DBU) optaget i fodboldens Hall of Fame for sine bedrifter på grønsværen for såvel Danmark som Juventus.

Efter meddelelsen om hans død spillede alle Juventus' spillere 26. november 2011 i kampen mod Lazio med sørgebind for at hylde den afdøde klublegende Carl Aage Præst. Han er begravet i fællesgraven Birkelunden på Søndermark Kirkegård.

Klubkarriere 
 Østerbros Boldklub
 Juventus F.C.
 S.S. Lazio

Referencer

Eksterne henvisninger 
 
 

Personer fra København
Fodboldspillere fra Danmark
Fodboldspillere fra Østerbros Boldklub
Olympiske bronzemedaljevindere fra Danmark
Fodboldspillere fra Juventus F.C.
Fodboldspillere fra SS Lazio
Deltakrokodille

Deltakrokodillen (Crocodylus porosus), også kaldet listekrokodillen eller saltvandskrokodillen, er den største af alle nulevende krybdyr og den farligste for mennesker. Den lever i Sydøstasien og i det nordlige Australien.

Voksne hanner er typisk 5 meter lange, men enkelte kan blive 6-7 meter lange og veje mere end 1000 kg. En normal han vejer omkring 450 kg. Hunner er meget mindre end hanner med en længde typisk på 2,5 til 3 meter. Og vejer omkring 300-350kg

Eksterne henvisninger

Wiley-Blackwell (2010, June 8). Crocodiles ride ocean currents for ocean travel. ScienceDaily. Retrieved June 12, 2010 

Havkrybdyr
Dyr fra Sydøstasien
Krybdyr fra Australien
Krokodiller
Västernorrlands län

Västernorrlands län er et svensk län (amt) beliggende i det nordlige Sverige. Det grænser op til Gävleborgs län, Jämtlands län og Västerbottens län.

Større byer 
De ti største byer i Västernorrlands län, sorteret efter indbyggertal:

Indbyggertal pr. 31. december 2005, Statistiska centralbyrån (SCB).
Novska

Novska er en by i Kroatien med   indbyggere. Den ligger 97 km fra hovedstaden Zagreb, på en højde af 125 m over havet, tæt ved motorvej E 70, som forbinder Zagreb med Beograd. Byen er også et meget vigtigt jernbaneknudepunkt, som forbinder det indre af landet med Adriaterhavet.

Fra det 11. århundrede til det 16. århundrede i området herskede stammer af tysk og ungarsk afstemning og fra det 16. århundrede til det 18. århundrede slaviske stammer (sidst i det 17. århundrede begyndte en indvandring af folk fra Bosnien-Hercegovina).

Byer i Kroatien
Live in Japan

For albummet fra Beck, Bogert & Apprice se Live In Japan (Beck, Bogert & Appice)Live in Japan er George Harrisons anden officielle livealbum udgivelse, den kom efter det Grammyvindende The Concert for Bangladesh fra 1971 og blev udgivet i 1992.  Live in Japan blev det sidste soloalbum for Harrison, der døde i 2001.

I 1991, et år efter udgivelsen af det sidste Traveling Wilburys album Traveling Wilburys Vol. 3, overtalte Eric Clapton, en af Harrisons nære venner, ham til at tage på turné sammen med ham i Japan. Med sin flove liveturne for Dark Horse i 1974 i baghovedet, gav Harrison efter og i december 1991 spillede han nogle meget populære koncerter som ikke kun indeholdt hans egne men også Claptons numre.  Oplevelsen – hans sidste turné nogensinde – viste sig at være munter for Harrison, som ikke kun spillede sine gamle Beatles klassikere, men også mange af sine solosange.  Det kunne have været katalysatoren for fremtidige turnéer, men med Harrisons forestående og omfattende indblanding i The Beatles Anthology og manglen på et nyt album at reklamere for indtil han begyndte arbejdet på Brainwashed i slutningen af 1990'erne, fik han aldrig muligheden.Live in Japan, som blev udgivet i juli 1992, var spøgefuldt produceret af "Spike og Nelson Wilbury" (Harrisons to pseudonymer på de to Traveling Wilburys albums). Albummet kom ikke på hitlisterne i Storbritannien, nåede kun #126 i USA, men blev #15 i Japan.

I 2004 blev Live in Japan remastered og genudgivet både separat og som en del af sættet The Dark Horse Years 1976-1992 på Dark Horse med en ny distribution af EMI, og med et ekstra SACD remix sammen med originalen.

 Spor 
Alle sange af George Harrison, bortset fra når bemærket.

 Disk 1 
"I Want To Tell You" – 4:33
 Oprindelig på The Beatles' album Revolver fra 1966"Old Brown Shoe" – 3:51
 Oprindelig B-siden på The Beatles' "The Ballad Of John And Yoko" i 1969"Taxman" – 4:16
 Oprindeligt på The Beatles' album Revolver fra 1966"Give Me Love (Give Me Peace On Earth)" – 3:37
"If I Needed Someone" – 3:50
 Oprindelig på The Beatles' album Rubber Soul fra 1965 
"Something" – 5:21
 Oprindelig på The Beatles' album Abbey Road fra 1969"What Is Life" – 4:47
"Dark Horse" – 4:20
"Piggies" – 2:56
 Oprindeligt på The Beatles' dobbeltalbum The Beatles fra 1968"Got My Mind Set On You" (Rudy Clark) – 4:56

 Disk 2 
"Cloud Nine" – 4:23
"Here Comes The Sun" – 3:31
 Oprindelig på The Beatles' album Abbey Road fra 1969"My Sweet Lord" – 5:42
"All Those Years Ago" – 4:26
"Cheer Down" (George Harrison/Tom Petty) – 3:53
"Devil's Radio" – 4:25
"Isn't It A Pity" – 6:33
"While My Guitar Gently Weeps" – 7:09
 Oprindelig på The Beatles' dobbeltalbum The Beatles fra 1968"Roll Over Beethoven" (Chuck Berry) – 4:45
 Oprindelig på The Beatles' album With the Beatles fra 1963''

George Harrison-album
Livealbum fra 1992
Västmanlands län

Västmanlands län er et län (amt) i Svealand i Sverige. Det grænser op til Södermanlands län, Örebro län, Dalarnas län og Uppsala län. Det omfatter den østlige del af Västmanland, dele af det vestlige Uppland, dele af Södermanland og det nordøstlige Närke samt mindre ubefolkede dele af Dalarna og Gästrikland.

Større byer 
De ti største byer i Västmanlands län, sorteret efter indbyggertal:

Indbyggertal pr. 31. december 2005, Statistiska centralbyrån (SCB).

Ekstern henvisning 

 Länstyrelsen i Västmanlands län
Anne Linnet (flertydig)

Anne Linnet henviser til forskellige artikler:

 Anne Linnet – dansk komponist og sanger.

 Anne Linnet Band – dansk popband dannet i 1980.
 Anne Linnet (1975-album) – et musikalbum af den danske komponist og sanger Anne Linnet.

 Anne Linnet (2008-album) – et musikalbum af den danske komponist og sanger Anne Linnet.
Västra Götalands län

Västra Götalands län er et vestsvensk län (amt) omfattende landskaberne Dalsland, Bohuslän og dele af Västergötland (Mullsjö og Habo kommuner indgår i Jönköpings län) samt Södra Råda sogn i Värmland. Länet består af 49 kommuner og har ca 1,6 millioner indbyggere, hvilket er 17 procent af Sveriges befolkning. Länet grænser op til Värmlands län, Örebro län, Östergötlands län, Jönköpings län og Hallands län. Länet grænser også til Østfold i Norge. De store søer Vättern og Vänern ligger også i länet.

Historie 
Västra Götalands län er et relativt nyt storlän, oprettet 1. januar 1998 ved at sammenlægge Älvsborgs län, Göteborgs og Bohus län samt store dele af Skaraborgs län. Kommunerne Mullsjö og Habo, som indgik i Skaraborg, kom i stedet under Jönköpings län.

Større byer 
De tredive største byer i Västra Götalands län, sorteret efter indbyggertal:

Den 31 december 2022 havde Storgöteborg 1.070.953 indbyggere.

Øer 
Tre af Sveriges ti største øer ligger i länet:
 Orust, tredjestørste 
 Hisingen, fjerdestørste 
 Tjörn, sjettestørste

Eksterne henvisninger 

 Västra Götalands län 
 Länsstyrelsen i Västra Götalands län
 Landstinget Västra Götalandsregionen
Devon (pornostjerne)

Devon (også Devin eller Devin Striker; født 28. marts 1977 i New Jersey) er alias for en pornomodel som af omveje er kommet til at medvirke i flere pornofilm.

Hun har en ældre søster og to yngre brødre. Devon var aktiv gymnast indtil hun blev 15. Hun dimitterede fra high school tidligt og tog snart efter et job som servitrice for at kunne ernære sig selv. Devon var til en prøve til en amatøraften på "Al's Diamond Cabaret" i Reading, Pennsylvania (og vandt senere førstepladsen). Devon dansede hos Al's Diamond Cabaret i tre år.

Karriere 
Devons første forsøg med erotik var i New Breed (1998). Kort derefter blev Devon en meget efterspurgt pornostjerne. Efter nogle få optrædener skrev Devon kontrakt med Vivid Entertainment. I 1999 medvirkede Devon i E! Entertainments Howard Stern Show. Devon begyndte også at posere for flere mandemagasiner (blandt andet var hun på forsiden af Club magasinet og blev Penthouse Pet i januar 2001). I januar 2002 modtog Devon sin karrieres første pris, Adult Video News's Best Interactive DVD for Digital Playgrounds Virtual Sex With Devon (den blev også senere kåret som Best Interactive DVD af Empire og AFW). Devon skrev derefter en eksklusiv kontrakt med Digital Playground som hun stoppede samarbejdet med i 2006. I maj 2002 var Devon på Stuff magasinets hjemmeside. I 2003/2004 med i den første HD-DVD pornofilm, "Island Fever 3", som blev filmet på Tahiti og Bora Bora. Devon udførte sin første analscene i Intoxicated fra 2005.

I 2006 stoppede Devon alle sine kontrakter, da hun mente hun var træt af at arbejde for store pornoselskaber og af at få fortalt hvad hun skulle gøre. I oktober samme år skrev hun kontrakt med Shane's World hvor hun ville komme til at medvirke i og instruere scener for firmaet.

Priser 
 Penthouse Pet januar 2001
 AVNs "Best Interactive DVD" 2001 (Virtual Sex with Devon)
 Empire "Best Interactive DVD" 2001 (Virtual Sex with Devon)
 AFW "Best Interactive DVD" 2001 (Virtual Sex with Devon)
 AVNs "Best HD Production" 2005 (Island Fever 3)
 Nightmoves "Best Video Award" (Devon Stripped)
 M.F.S. "Best porn movie" (Island Fever 3)

Noter 
Internet Movie Database, Internet Adult Film Database, Entertainment Tonight og AVN skriver alle, at Devon blev født i Allentown, Pennsylvania, mens hendes biografi hos Digital Playgrounds, hendes tidligere arbejdsgiver, skriver at hun blev født i New Jersey. Det er uklart hvilken version som er rigtig.

Fodnoter

Ekterne links 
 For links til Devons film, se infoboksen.
 Devon Interview  
 Devons MySpace side  
 

Pornoskuespillere fra USA
Pornomodeller fra USA
Personer fra New Jersey
555 (kreds)

555 er et integreret kredsløb (chip), som anvendes til at implementere en timer eller multivibrator.

Kredsen blev designet og opfundet af Hans R. Camenzind. Den blev designet i 1970 og introduceret i 1971 af Signetics (blev senere overtaget af Philips). Kredsens oprindelige typenummer er SE555/NE555 og er blevet kaldt "The IC Time Machine". Den anvendes stadig meget, takket være dens enkle brug, lave pris og gode stabilitet. Selv i dag fremstiller Samsung i Korea 1 milliard enheder per år (2003).

555-timeren er en af de mest populære og bredt anvendelige integrerede kredse produceret nogensinde. I dens bipolare udgave, indeholder den 23 transistorer, 2 dioder og 16 modstande i dens siliciumchip. Den er typisk indlejret i en 8-bens DIP "lakrids". 556 er en 14-bens DIP som indeholder to 555ere på en enkelt chip. 558 er en 16-bens DIP som kombinerer 4, let modificerede, 555'ere på en enkelt chip. DIS & THR er forbundet internt, TR er følsom overfor faldende-kant i stedet for niveau-følsom.

I dag findes den også i laveffektsudgaver med typenumrene: ICM7555, TLC551, TLC555, ZSCT1555, LMC555CD, MC1455.

NE555 specifikationer 
Disse specifikationer gælder for NE555. Andre 555-deriviater kan have bedre (eller andre) specifikationer.

Utilsigtet forsyningsben RF-puls
Bipolare udgaver af 555 (fx NE555) laver kraftige forsyningsben strømpulser på mellem 100-400 mA i ca. 100-200 nSek. Hvis ikke IC-kredsen er afkoblet mellem forsyningsbenene (fx ben 8 og 1) falder denne spænding længere ned end V/2. Herudover spreder RF-pulserne sig via forsyningsbenene, så nærliggende hurtige kredsløb kan fejle. Løsningen er at sætte 10-100uF mellem forsyningsbenene på 555'eren - eller istedet vælge en CMOS-udgave, der har ikke denne støjuhensigtsmæssighed.

Derivater 

Mange ben-kompatible varianter, inklusiv laveffekts CMOS versioner, er blevet lavet af forskellige firmaer. 555'eren er også kendt under følgende typenumre:

Kilder/referencer

Eksterne henvisninger 

Integrerede kredsløb
Oscillatorer
Refleksvest

En refleksvest er en vest, der benyttes af personer der til tider befinder sig i lyssvage omgivelser. Refleksveste er typisk i neonfarver og udstyret med reflekterende bånd og/eller tekst.

Blandt professionelle der benytter refleksveste i deres arbejde kan nævnes folk der opererer i trafikken – såsom politibetjente og vejarbejdere. Trafikanter som cyklister og motorcyklister bruger refleksveste for bedre at kunne ses i trafikken.

Krav 
Den 1. juli 2014 blev det i Tyskland et krav for føreren at benytte refleksvest, hvis denne forlader bilen. Undladelse heraf kan udløse en bøde på 15 €. Kravet gælder dog ikke for danskere.

Referencer 

Veste
Biltilbehør
Kolby Kirke

Kolby Kirke er Samsøs næststørste kirke, beliggende i Kolby.

Eksterne kilder og henvisninger 
 Kolby Kirke i bogværket Danmarks Kirker (udg. af Nationalmuseet)
 Kolby Kirke  hos nordenskirker.dk
 Kolby Kirke hos KortTilKirken.dk

Kirker i Samsø Kommune
Kirker i Århus Stift
Kirker i Holbæk Amt
Fasemodulation

Fasemodulation forkortes som PM. Ved PM holdes senderens output konstant, medens det er fasen, der ændres i takt med Deviationen (modulationen.)

PM er en modulationsart, der ikke bruges meget kommercielt, men ved at lavpasfiltrere modulationssignalet inden det sendes ind modulatoren, fås en modulation som er kompatibel med frekvensmodulation.

Fordelen ved fasemodulation (som ved frekvensmodulation) er at man opnår større signal-til-støj forhold end amplitudemodulation. Forbedringen er op til 20 dB for gode FM-demodulatorer i forhold til bærebølge-til-støj forholdet. Ulempen ved fasemodulation er, at den for at opnå større signal-til-støj forhold, breder sig over større båndbredde.

Eksterne henvisninger 
 The Tuned Circuit LC Phase Modulator (pdf) 

Modulationstyper
Lina Rafn

Lina Rafn Sørensen (født 12. august 1976 i København) er en dansk sanger, sangskriver og producer hovedsageligt i den danske dance- og popduo Infernal. Infernal har vundet to danske Grammy'er, og solgt 1,7 millioner album og singler på verdensplan. Lina Rafn var ifølge KODA den tredje mest succesfulde kvindelige danske sangskriver i perioden 2006–2010.

Lina Rafn er født på Nørrebro i København og vokset op i forstaden Herlev. Før hendes musikalske karriere tog fart, dansede hun både sportsdans og forskellige andre slags dans. Tidligere var hun backing vokalist for sangerinden Mirah (1994–95), og hun har danset i forskellige andre sammenhænge som: Cirkusrevyen (1993), Sound of Seduction (1993-94), utallige TV shows, film og modeshows.

Hun startede Infernal med sin daværende kæreste Paw Lagermann og Søren Haahr i 1997, som debuterede med singlen "Sorti de l'Enfer" på Kenneth Bagers pladeselskab Flex Records. Året efter kom debutalbummet Infernal Affairs, der solgte over 80.000 eksemplarer og vandt en Dansk Grammy for året dance-udgivelse. Infernal fik i 2005–06 international succes med singlen "From Paris to Berlin", der var den sjette mest solgte single i Storbritannien i 2006. Da hun startede i Infernal, var det ikke meningen, hun skulle synge, men så fik hun nogle sangtimer og er blevet sangerinde. I 2008 udtalte Lina Rafn om sit syn på sig selv som sangerinde: "Jeg har aldrig bildt mig ind, at jeg var Celine Dion eller Whitney Houston. Jeg synger til husbehov, men jeg har noget på hjerte."

I 2007 fik Lina Rafn en del opmærksomhed for sin kamp for at kunne trække sine kostumer og make-up fra i skat. Efter at have tabt sagen ved Østre Landsret var hun til et møde med skatteminister Kristian Jensen, og Dansk Musiker Forbund overtog sagen og ankede dommen til Højesteret. I august 2010 stadfæstede Højesteret dommen fra 2007.

I 2008 kom hun for alvor i offentlighedens søgelys som dommer i X Factor på DR1, sammen med Thomas Blachman og Remee. I 2009-udgaven var hun mentor for vinderen Linda Andrews. Hun kunne pga. sin graviditet ikke være dommer i 2010-udgaven af det populære talentshow. Hun vendte tilbage som dommer i 2014-udgaven af X Factor, sammen med Blachman og Remee, hvilket er første gang siden 2009-udgaven at den oprindelig dommertrio er tilbage. Hun fortsatte i 2015-udgaven. Hun stoppede inden 2016-udgaven pga. en turne med Infernal.
I 2018 deltog hun i quizprogrammet Stormester, sæson 1.

Siden 2014 er Lina Rafn en af ejerne af Danmarks største natklub Klosteret.

Privat
Som barn var hun stor fan af Shu-bi-dua og hørte meget af deres musik på kassettebånd.

Lina Rafn har siden 1998 dannet par med Kasper Pertho. Parret er bosat i Valby, og Lina fødte parrets første barn, Karmen, den 16. marts 2010.

Referencer

Eksterne henvisninger 
 
 

Sangere fra Danmark
Sangskrivere fra Danmark
Personer fra Nørrebro
Musikproducere fra Danmark
Dommere i X Factor (Danmark)
Dansksprogede forfattere fra Danmark
Clancy Wiggum

Clancy Wiggum er en fiktiv person fra The Simpsons-universet. Han bliver til daglig kaldt "chief Wiggum".

Han er gift med Sarah Wiggum og er far til Ralph Wiggum.

Selv om han har den høje stilling som politichef i Springfield, er han meget inkompetent. Han opfatter det som en forbrydelse at vække en politibetjent og er generelt ligeglad med nødopkald fra borgere.

Han er blevet fyret flere gange. En enkelt gang fordi han brugte et politivåben til at forsøge at skyde en pinata. Han bliver dog altid ansat igen. Efter Homer Simpson havde været politichef og næsten slået ihjel, gav han sit skilt til Wiggum. "Det var sådan jeg fik jobbet første gang", bemærker Wiggum bagefter.

Hans stemme indtales af Hank Azaria.

Eksterne henvisninger 
 

Figurer i The Simpsons
Clinton

Clinton kan henvise til:

Personer 
 George Clinton (1739 – 1812) – USA's 4. vicepræsident
 Bill Clinton – USA's 42. præsident.
 Hillary Clinton – Senator for New York og gift med Bill Clinton.
 Chelsea Clinton – Datter af Bill og Hillary Clinton.

Steder 
 Clinton (Indiana) - En by i Indiana USA
 Clinton - en bydel på Manhattan, også kaldet Hell's Kitchen